ইবনে রুশদ-গ্যেটে মসজিদ

**ইবনে রুশদ-গ্যেটে মসজিদ** (; ) হলো জার্মানির বার্লিনের মিত্তে জেলায় অবস্থিত একটি মসজিদ। এটি দেশটির একমাত্র এবং বিশ্বের প্রথম স্বঘোষিত উদারপন্থী মসজিদ। ২০১৭ সালের জুনে সেরান আতেস এটি প্রতিষ্ঠা করেন। তিনি একজন জার্মান আইনজীবী এবং তুর্কি ও কুর্দি বংশোদ্ভূত ইসলামি নারীাবাদী। মধ্যযুগীয় আন্দালুসীয়-আরবি পণ্ডিত ইবনে রুশদ এবং জার্মান লেখক ও রাষ্ট্রনায়ক ইয়োহান ভল্ফগাং ফন গ্যোটের সম্মানে এই মসজিদের নামকরণ করা হয়েছে। এই উদারপন্থী মসজিদে মুখ ঢেকে রাখা নিষিদ্ধ, নারী ও পুরুষদের একত্রে নামাজ পড়ার অনুমতি দেওয়া হয় এবং এটি এলজিবিটি ইবাদতকারীদেরও গ্রহণ করে।

## সংক্ষিপ্ত বিবরণ
এই মসজিদটি সুন্নি, শিয়া এবং অন্যান্য সকল মুসলিমদের জন্য উন্মুক্ত। মুখ ঢাকা পর্দা যেমন বোরকা বা নিকাব পরে এখানে প্রবেশ অনুমোদিত নয়। মসজিদে নারী ও পুরুষ একত্রে নামাজ পড়েন এবং নারীদের মাথা ঢাকার স্কার্ফ পরতে বাধ্য করা হয় না। অধিকন্তু, সমকামী মুসলিমদেরও মসজিদে প্রবেশ এবং ইবাদত করার অনুমতি দেওয়া হয়। এটি বিশ্বের এ ধরনের প্রথম মসজিদ।

প্রতিষ্ঠাতা সেরান আতেস বলেন:

## ইতিহাস
২০১৭ সালের ১৬ জুন তুর্কি ও কুর্দি বংশোদ্ভূত জার্মান আইনজীবী এবং নারীাবাদী সেরান আতেস এই মসজিদটি প্রতিষ্ঠা করেন। এটি আন্দালুসীয়-আরবি পণ্ডিত ইবনে রুশদ এবং জার্মান লেখক গ্যোটের নামে নামকরণ করা হয়।

আতেস সংবাদ সাময়িকী *[[ডের স্পিগেল]]*-কে বলেন যে, "কাউকেই নিকাব বা বোরকা পরে ভেতরে ঢুকতে দেওয়া হবে না। এটি নিরাপত্তার কারণে এবং আমাদের বিশ্বাস যে পুরো মুখ ঢাকা পর্দার সাথে ধর্মের কোনো সম্পর্ক নেই, বরং এটি একটি রাজনৈতিক বক্তব্য।" তিনি সাংবাদিকদের জানান যে তিনি জার্মান অর্থমন্ত্রী ভল্ফগাং শয়বলের দ্বারা অনুপ্রাণিত হয়েছিলেন, যিনি তাকে বলেছিলেন যে উদারপন্থী মুসলিমদের একত্রিত হওয়া উচিত।

২০২২ সালের জুলাই মাসে এলজিবিটি সম্প্রদায়ের সমর্থনে রংধনু পতাকা উত্তোলনকারী হিসেবে এটি জার্মানির প্রথম মসজিদে পরিণত হয়।

## প্রতিক্রিয়া
উদ্বোধনের পর ব্যাপক হুমকির মুখে মসজিদের প্রতিষ্ঠাতারা উদারপন্থী মুসলিমদের মুখোমুখি হওয়া প্রচণ্ড ভীতিকর পরিস্থিতি নিয়ে মন্তব্য করেন। তারা কুরআনের তাদের পাঠের প্রতি সহনশীলতা এবং শ্রদ্ধার আহ্বান জানান। বার্লিনের রাজ্য অপরাধ তদন্ত বিভাগ (এলকেএ) আতেসের ব্যক্তিগত নিরাপত্তা উল্লেখযোগ্যভাবে বৃদ্ধি করে। ২০১৭ সালের জুলাই মাসে আতেস জানান যে মসজিদের উদ্বোধনের পর থেকে তিনি প্রায় ১০০টি প্রাণনাশের হুমকি পেয়েছেন।

তুর্কি গণমাধ্যম ইবনে রুশদ-গ্যেটে মসজিদকে গুলেন আন্দোলনের অংশ হিসেবে প্রদর্শন করে, যা জার্মানির গুলেন-সংশ্লিষ্ট সংস্থা 'স্টিফটুং ডায়ালগ আন্ড বিল্ডুং'-এর চেয়ারম্যান এরকান কারাকোয়ুন অস্বীকার করেন। এই দাবিটি মসজিদের পক্ষ থেকেও প্রত্যাখ্যান করা হয়। তুর্কি মিডিয়া এর সমালোচনা করে এবং আতেস জার্মানি ও বিদেশ থেকে উগ্রপন্থী এবং ইসলামবিরোধীদের কাছ থেকে হুমকির সম্মুখীন হন।

মিশরের আল-আজহার বিশ্ববিদ্যালয়ের মিশরীয় 'ফতোয়া' কাউন্সিল এই মসজিদটিকে ইসলামের ওপর আক্রমণ হিসেবে অভিহিত করে এবং মসজিদের বিরুদ্ধে একটি ফতোয়া জারি করে। তুর্কি ধর্মীয় কর্তৃপক্ষ এবং মিশরীয় কর্তৃপক্ষ আতেসের এই প্রকল্পের নিন্দা জানায়। এই ফতোয়া বর্তমান এবং ভবিষ্যতের সকল উদারপন্থী মসজিদের ওপর প্রযোজ্য বলে ঘোষণা করা হয়।

## আরও দেখুন

* জার্মানিতে ইসলাম
* ইসলামে সমকামিতা
* ফতোয়ার তালিকা
* জার্মানির মসজিদের তালিকা
* বার্লিনে ধর্ম
* ইসলামে নারী

## তথ্যসূত্র

## বহিঃসংযোগ
*  

বিষয়শ্রেণী:২০১৭-এ জার্মানিতে প্রতিষ্ঠিত
বিষয়শ্রেণী:২১শ শতাব্দীর জার্মানির মসজিদ
বিষয়শ্রেণী:ইসলাম ও নারী
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:এলজিবিটিকিউ ও ইসলাম
বিষয়শ্রেণী:ইসলামের মধ্যে উদার ও প্রগতিশীল আন্দোলন
বিষয়শ্রেণী:২০১৭-এ সম্পন্ন মসজিদ
বিষয়শ্রেণী:বার্লিনের মসজিদ